D-2 (იუნგის ალბომი)

**D-2** — სამხრეთკორეელი რეპერის, Agust D-ის, რომელიც უფრო მეტად ცნობილია როგორც Suga BTS-იდან, მიერ გამოშვებული მეორე მიქსტეიპი, რომელიც მოჰყვება მის 2016 წელს გამოშვებულ ამავე სახელწოდების სადებიუტო მიქსტეიპს. მიქსტეიპი გამოიცა 2020 წლის 22 მაისს Big Hit Entertainment-ის მეშვეობით, მთავარ სინგლთან "Daechwita" (კორეულად: 대취타) ერთად. მიქსტეიპი შედგება ათი ტრეკისგან, სიმღერები შესრულებულია როგორც კორეულ, ისე ინგლისურ ენებზე. მისი ლირიკა გადმოსცემს რეპერის ხედვას თანამედროვე სამყაროს შესახებ.

კომერციულად, ალბომმა პიკს Billboard 200-ში მე-11 ადგილზე მიაღწია, ბრიტანეთის ოფიციალურ ჩარტში (Official UK Chart) მე-7 ადგილზე და ARIA-ს ჩარტში მე-2 ადგილზე, რითაც დაამყარა სამი ახალი რეკორდი, როგორც კორეელი სოლო არტისტის მიერ გამოშვებულმა ყველაზე მაღალი რეიტინგის მქონე მიქსტეიპმა აშშ-ში, დიდ ბრიტანეთსა და ავსტრალიაში. "Daechwita"-ს დებიუტი Billboard Hot 100 ჩარტში 76-ე ადგილზე შედგა, რამაც იუნგი გახადა პირველი კორეელი სოლისტი, რომელიც ერთდროულად მოხვდა Hot 100-სა და Billboard 200-ში. სინგლის დებიუტი ასევე პირველ ადგილზე შედგა Billboard-ის რეპის ციფრული სიმღერების გაყიდვების ჩარტში (Rap Digital Song Sales Chart), რითაც გახდა პირველი და ყველაზე მაღალი რეიტინგის მქონე სიმღერა კორეელი არტისტისგან, რომელმაც ეს შეძლო.

## წინაპირობა
BTS-თან ერთად Agust D-ის გადატვირთული გრაფიკის გამო, მიქსტეიპის წარმოება ბევრად უფრო ნელი ტემპით მიმდინარეობდა, ვიდრე წინა მიქსტეიპის შემთხვევაში. თავდაპირველად, მიქსტეიპი თითქმის მზად იყო 2019 წელს, მაგრამ არტისტს სურდა მეტი დრო დაეთმო მისი რედაქტირებისთვის, რათა ჟღერადობა "უფრო სრულყოფილი" ყოფილიყო. მთლიანობაში, წარმოებას ბოლო მიქსტეიპიდან თითქმის 4 წელი დასჭირდა.

## წარმოება და თემატიკა
მიქსტეიპის დაწერამდე, Agust D დროის დიდ ნაწილს თავისი წინა, ამავე სახელწოდების მიქსტეიპის მოსმენაში ატარებდა.

Agust D-ის თქმით, D-2 არის "საკუთარი თავის დოკუმენტაცია 28 წლის ასაკში" და "საკუთარი თავის დოკუმენტაცია 2016 წლიდან მოყოლებული". მან თქვა, რომ მიქსტეიპი უფრო მეტად ორიენტირებულია აწმყოზე საუბარზე, განსხვავებით მისი წინა მიქსტეიპისგან, Agust D, რომელიც უფრო მეტად წარსულის მოყოლაზე იყო ფოკუსირებული.

მთავარი სიმღერა "Daechwita" ასევე შთაგონებულია ტრადიციული კორეული თხრობისა და მუსიკის თემებით, რაც, არტისტის თქმით, ბუნებრივად განვითარდა პანსორის (pansori) ტიპის თხრობაში და კვენგვარის (kkwaenggwari) პერკუსიაში. ეს თემები განვითარდა ნამდვილი "Daechwita" — ტრადიციული კორეული სამხედრო მუსიკის — ჟღერადობის სემპლირების სურვილიდან. "Daechwita" ეს ელემენტები ნათლად ისმის ამავე სახელწოდების სიმღერაში და მის მუსიკალურ ვიდეოში, რომელიც მიქსტეიპთან ერთად იმავე დღეს გამოვიდა. Agust D-ის თქმით, ბევრ კითხვაზე, რომელსაც ალბომი სვამს საზოგადოების შესახებ, პასუხი მსმენელმა უნდა გასცეს, ის კი უბრალოდ სვამს ამ კითხვებს.

D-2-ში მონაწილეობენ კოლაბორატორები, როგორიცაა MAX, NiiHWa და კიმ ჯონგ ვანი, როგორც თანაავტორები და მომღერლები, RM-თან ერთად, რომელიც მისი ჯგუფელია BTS-დან. ალბომში არსებული ფართომასშტაბიანი კოლაბორაცია რეპერისთვის უცხო არ არის, რადგან მას მანამდეც ჰქონდა თანამშრომლობა როგორც BTS-ის სახელით, ისე დამოუკიდებლად ისეთ არტისტებთან, როგორებიცაა ჰოლზი და IU, მიქსტეიპის გამოშვებამდე ერთი წლის განმავლობაში.

## სქოლიო
*BTS's Suga Reflects on Triumphant Return of Agust D on 'D-2' Mixtape"
*Agust D '대취타' MV
*D - D-2 by BTS on SoundCloud"
*"BTS: Was Suga's Next 'Agust D' Mixtape Unveiled by a Change on Apple Music? Why Fans Think New Music Is Coming Soon"
*D: D-2"
კატეგორია:2020 კატეგორია:მუსიკა კატეგორია:სამხრეთი კორეა 
კატეგორია:სამხრეთკორეელი მომღერლები